Wen 'n prys met Kaaps! | LitNet
LitNet is al 'n geruime tyd besig met 'n projek om dele van die Bybel in Kaaps te laat vertaal.
Indien jou huistaal Kaaps is, nooi ons jou uit om die onderstaande bekende gedeelte uit die Bybel in jóú Kaaps te vertaal. Die eerste prys is R3 000 en die naaswenner verdien R1 000.
Hier onder is die gedeelte uit die Bybel wat ons vertaal wil hê. Dit is die 1983-vertaling van die Bybel – maar jy kan ook enige ander weergawe van die Bybel gebruik, ook die Bybel in Engels.
5 God het die lig toe "dag" genoem, en die donker het Hy "nag" genoem. Dit het aand geword en dit het môre geword. Dit was die eerste dag.
6 Toe het God gesê: "Laat daar 'n gewelf wees tussen die waters om die waters van mekaar te skei."
8 God het die gewelf "hemel" genoem. Dit het aand geword en dit het môre geword. Dit was die tweede dag.
LitNet glo dat die beste vertaling gedoen word as die vertaler 'n moedertaalspreker is van die taal waarin vertaal word (die doeltaal). Die doeltaal van hierdie kompetisie is Kaaps, en die geleentheid word aan moedertaalsprekers gegee om die Bybelgedeelte in Kaaps te vertaal. Jy mag egter enige teks, in enige taal, as bronteks (die taal waaruit jy vertaal) gebruik. Ons aanvaar dat daar baie variante van Kaaps is, en sal die verskeidenheid eerbiedig. Kopiereg bly by die individuele deelnemers.
Die beoordelaars is Olivia Coetzee, Shirmoney Rhode en Peter Snyders.
Ek is Olivia M Coetzee, bekent as Livy of Liv depending op wie djy is in my liewe. Ek's biesag om my Meester's graad, in Creative Writing, te voltooi by UCT. Ek hou van sense maak van 'ie liewe rondom groot vure met vriende en oek op skoon A4 blaaie.
Shirmoney Rhode is 'n Kaapse Afrikaanse digter en hoërskoolonderwyseres in Kaapstad. Haar debuutdigbundel, Nomme 20 Delphistraat, is in 2016 gepubliseer. Sy is passievol oor die vooruitgang en groei van Afrikaans as taal wat spasie maak vir al sy variante en daarom is hierdie kompetisie veral vir haar opwindend om te beoordeel.
Peter James Snyders is op 14 November 1939 in Wynberg in die Kaap gebore. In 1980 debuteer hy in Uitgewery Skoppensboer se versamelbundel Brekfis met vier saam met Daniel Hugo, Etienne van Heerden en André Le Roux du Toit wat in 2005 weer deur Human & Rousseau uitgegee word. Uit sy pen verskyn ook:
'n Ordinary mens
Poltical joke: 'n gesprekdrama
'n Waarskynlike mens
Verzachtende omstadigheden = Versagtende omstandighede
Political joke 2 (Daai's nou politiek): 'n gespreksdrama
Brunch met twee saam met Clinton V du Plessis
Die sluitingsdatum is 21 November 2017.
Jou vertaling (in die e-pos self of in 'n Word-dokument).
'n Kortlys van inskrywings sal ná die sluitingsdatum op LitNet gepubliseer word.
Kaapsskrywers Adam Small, Leonard Koza en Peter Snyders saam met Robert Pearce (bibliotekaris), tweede van regs (foto verskaf deur NALN)
Ronelda Kamfer, Nathan Trantraal
""Ek twyfel nie aan die toekoms van Afrikaans nie, solank daar mense is wat Afrikaans praat, sal die taal bestaan." Lees oor Adam Small se lewe en werk.
2017-10-11 at 01:32
1 Ini begin het Gor' ie hemel enni earth ge-shape.
2 Die earth was helemal onbewoenbar, it was dark oppi diep wates, mah die Gies van Got het oorie wates geswief.
3 Toet Got gesay: "Lat haa lig wies!" En haa was lig.
4 Got hit ge-notice die lig is goet, in Hy het die lig ennie donke van mekaa gesky.
5 Got het' tie lig "day" genoem, enni donke het Hy "nag" genoem. It het aand gewot ennit it môre gewot. It was die ieste day.
6 Toe it Got gesay: "Lat ha 'n gewielf wies between ie wates om ie wates van mekaar te sky."
7 So het it ge-happen. Got het'ie gewielf gemak en ie wates onner ie gewelf gesky vannie wates bo-oppi gewielf.
8 Got het' ie gewielf "hiemel" gecall. It h't ant gewot en irit môre gewot. It wassie twiede dag.
2017-11-17 at 13:45
Nee. God moet nie as Got uitgespel word nie, want dan gee die skrywer eer aan 'n ander wese. Effens te veel oordoen.